સામગ્રી: વન-ડે ક્રિકેટના ચૅમ્પિયન માટે દુનિયાનો સૌથી મોટો ક્રિકેટનો મુકાબલો વર્લ્ડ કપના રૂપમાં યોજાય છે. ક્રિકેટના સૌથી ટૂંકા સ્વરૂપ ટી20 ના ચૅમ્પિયન માટે પણ એક વર્લ્ડ કપ યોજાવા લાગ્યો, એશિયા કપ જેવા પ્રાંતીય ટાઇટલ તો ખરાં જ પરંતુ ખરેખર ટેસ્ટ ક્રિકેટનું ચૅમ્પિયન કોણ એ ખબર નહોતી પડતી.

જોકે, હવે જૂનમાં રમાનારી ફાઇનલ મૅચમાં સત્તાવાર રીતે નક્કી થશે કે દુનિયામાં ટેસ્ટ ક્રિકેટનું ચૅમ્પિયન કોણ છે?

ટેસ્ટ ક્રિકેટમાં કઈ ટીમ રહી છે બાદશાહ?

1970ના દાયકામાં ક્લાઇવ લૉઇડની કપ્તાની હેઠળ વેસ્ટ ઇન્ડીઝ ટીમ નિર્વિવાદ ચૅમ્પિયન ગણાતી

1970ના દાયકામાં વેસ્ટ ઇન્ડીઝને નિર્વિવાદપણે ચૅમ્પિયન માનવામાં આવતું હતું, કેમ કે ક્લાઇવ લૉઇડની ટીમે લગભગ ક્રિકેટ રમતા તમામ દેશોમાં જઈને હાહાકાર મચાવી દીધો હતો. આવી જ રીતે ત્યાર પછીના ગાળામાં સ્ટીવ વૉની ઑસ્ટ્રેલિયન ટીમને ચૅમ્પિયન માનવામાં આવતી હતી. 

1930 અને 1940ના દાયકામાં ડૉન બ્રૅડમૅનની ટીમ અજેય ટીમ કહેવાતી. એ પછી ઑસ્ટ્રેલિયાના સ્ટીવ વૉની ટીમ પણ અજેય માનવામાં આવતી હતી. જોકે સૌરવ ગાંગુલીની આગેવાનીમાં વર્ષ 2000માં ભારતીય ટીમે ટેસ્ટ મૅચમાં ઑસ્ટ્રેલિયાના વર્ચસ્વનો અંત લાવ્યો હતો. આ ગાળામાં ભારતને પણ વિશ્વની મોખરાની ટીમનો દરજ્જો મળ્યો હતો. 

ત્યાર પછી મહેન્દ્રસિંહ ધોની અને કેટલાક અંશે વિરાટ કોહલીએ આ સિલસિલો આગળ ધપાવ્યો છે પરંતુ તેમ છતાં સત્તાવાર રીતે કોઈ ટીમને ક્યારેય વર્લ્ડ ચેમ્પિયન કહેવાઈ નથી.

ટેસ્ટ ક્રિકેટનું ચૅમ્પિયન નક્કી કરવા માટે મુકાબલો 

નરેન્દ્ર મોદી સ્ટેડિયમમાં ઇંગ્લૅન્ડ સામે ચોથી ટેસ્ટ મૅચ જીત્યા પછી ટ્રોફી લેતા ભારતીય ક્રિકેટ ટીમના સભ્યો

આઈસીસીના ટેસ્ટ ક્રિકેટ ક્રમાંકમાં પહેલા નંબરે હોય તે ટીમને ટોચની ટીમ કહેવાય છે પણ આ દરજ્જો એકાદ મૅચ કે સિરીઝ બાદ છીનવાઈ જતો જોવા મળ્યો છે.

એક ટેસ્ટ મૅચ કે એક સિરીઝમાં ખરાબ દેખાવ કરે તો ટીમ પહેલા ક્રમેથી ફેંકાઈ જાય. 

આ સંજોગોમાં ઇન્ટરનેશનલ ક્રિકેટ કાઉન્સિલે આઈસીસી વર્લ્ડ ટેસ્ટ ચૅમ્પિયનશિપનું આયોજન કરવાનો નિર્ણય લીધો અને તેમાં પૉઇન્ટ સિસ્ટમ અમલી બનાવી. 

સૌથી વધારે પૉઇન્ટ ધરાવનારી ટીમ ફાઇનલમાં રમે અને તેમાં જીતનારી ટીમ ચૅમ્પિયન બને આ પ્રકારનો હેતુ હતો પરંતુ કોરોનાને કારણે પરિસ્થિતિ બદલાઈ અને નિયમોમાં ફેરફાર કરવા પડ્યા. 

કોરોના મહામારીને લીધે નિયોમોએ વધારી ભારતની મુશ્કેલી

ભારતીય ટીમો ઘણી આગળ હતી પરંતુ કોરોના મહામારીને કારણે ફેરફારોનો ફટકો પડ્યો

ભારતીય ટીમ એક...\nઅગાઉની સામગ્રીનો સારાંશ નીચે મુજબ કરી શકાય છે:
ટેસ્ટ ચૅમ્પિયનશિપની ફાઇનલ સુધી પહોંચવા માટે ભારત અને ન્યૂ ઝીલૅન્ડ બંને ટીમોની સફર સરળ નહોતી. ભારતને વિરોધી ટીમો ઉપરાંત નિયમોએ પણ હંફાવ્યું હતું.